Biosphere (musiker)

**Biosphere** er artistnavnet til **Geir Jenssen** (født 30. mai 1962 i Tromsø), en norsk artist som lager ambient elektronisk musikk. Han er kjent for sin spesielle arktiske lyd. Kommersielt er han mest kjent for hiten «Novelty Waves» fra plata *Patashnik*, som ble brukt i en Levis-reklame. Musikken hans er bygd opp med forskjellige samples (lydklipp), blant annet fra Twin Peaks og 2010; plata *Shenzhou* er basert på samples fra komponisten Claude Debussy.

## Historikk
Jenssen var med og startet bandet Bel Canto i 1985 sammen med Anneli Drecker og Nils Johansen. Han forlot bandet i 1989 etter plata *[[Birds of Passage]]*, for å konsentrere seg om sine egne musikalske ideer. Artistnavnet hans den gang var *Bleep*, og musikken hans var mer dance-orientert. Hans første singel var «The North Pole By Submarine». I 1991 gav han ut plata* [[Microgravity]] * under artistnavnet *Biosphere*, som ble meget godt mottatt i internasjonal presse. 

Han har også samarbeidet med andre artister gjennom karrieren, blant andre Pete Namlook og Deathprod.

Han har vunnet Spellemannprisen 2000 i klassen dance/hiphop for albumet *Cirque*, Spellemannprisen 2011 i klassen elektronika for *N-Plants* og Spellemannprisen 2016 i klassen elektronika for *Departed Glories*. Han har vært nominert til Alarmprisen 2001 i klassen house/techno for *Cirque*, Spellemannprisen 2002 i klassen elektronika for *Shenzhou* og Spellemannprisen 2004 i klassen elektronika/samtidsmusikk for *Autour de la lune*. Albumet *Substrata* fra 1997 kom på en 38. plass på på Pitchfork sin liste over de beste ambient albumene, The 50 Best Ambient Albums of All Time. I 2020 var han en av de nominerte til Rockheim Hall of Fame.

På Døgnvillfestivalen 2010 opptrådte han på nytt sammen med bandet Bel Canto for første gang siden 1989.

## Diskografi
### Under navnet Biosphere
* *Microgravity* (1991)
* *Patashnik* (1994)
* *The Best of Biosphere* (1996)
* *Insomnia* (Lydspor til film med samme navn) (1997)
* *Substrata* (1997)
* *Cirque* (2000)
* *Substrata 2 (Substrata + Man with a Movie Camera)* (2001)
* *Shenzhou* (2002)
* *Autour de la lune* (2004)
* *Dropsonde* (2005)
* *Wireless (Live at the Arnolfini, Bristol)* (2009)
* *N-Plants* (2011)
**L'Incoronazione di Poppea* (2012)
* *Departed Glories* (2016)
**Black Mesa* EP (2017)
**The Petrified Forest* (2017)
**The Hilvarenbeek Recordings* (2018)
**The Senja Recordings* (2019)
**Angel's Flight* (2021)
**Shortwave Memories* (2022)

### Bestillingsverk
* *The Shield* (Norwegian Concert Institute, 1993)
* *Dawn At Vara* (Norwegian Concert Institute, 1994)
* *Art Core Vol. 1: Ultimate Ambience (Polar Sequences)* (Norwegian Concert Institute, 1995)
* *The Man With A Movie Camera* (Tromsø Internasjonale Filmfestival, 1996)
* *Knivar i høner* (Det Norske Teateret, 1997)
* *Birmingham Frequencies* (The Arts Council of England, 1997)
* *Bevegende rytmer* (Musikk I Nordland / Norwegian Concert Institute, 1998)
* *Spaece / Musikk & Maskin* (Ultima / Norwegian Concert Institute, 1998)
* *Velvet Belly & Biosphere* (Rikskonsertene, 1998)
* *Frozen Waterfall* (Vinterspillene, Lillehammer, 1999)
* *Levende fangst* (Månelyst, Oslo, 1999)
* *Fluxgate* (Nordlysfestivalen, Tromsø, 2000)
* *Naust* (Bergen, den europeiske kulturbyen, 2000)
* *Krydsfelt* (The Museum of Contemporary Art, Roskilde, Danmark, 2000)
* *Laika* (Mørketidsutstillingen, Tromsø Kunstforening, 1. desember 2000–7. januar 2001)
* *Fluxgate II* (Nordlysfestivalen, Tromsø, 25.–28. januar 2001)
* *Lyd / By* (Århus, Danmark, 25. august 2001)
* *Micro Sound – Music For Insects* (La Bâtie Festival de Genève, Sveits, 9. september 2002)
* *Overtures-Über Wasser* (Gelsenkirchen, Tyskland, 20. september–10. oktober 2002)
* *Biosphere on Radio France Culture* (Sundag 21. september 2003, 22.40–24.00)
* *The Catchpool Found Sound Project* (Victoria University, Wellington, New Zealand, 19. mars 2005)
* *Biosphere sound installation at The Storr* (Skottland 1. august–17. september 2005)

### Under navnet Bleep
* *The North Pole By Submarine* (1990)

### Under navnet Geir Jenssen
* *Cho Oyu 8201m (Field Recordings From Tibet)* (2006)

### Sammen med [[Higher Intelligence Agency]]
* *Polar Sequences* (1996)
* *Birmingham Frequencies* (2000)

### Sammen med [[Pete Namlook]]
* *The Fires of Ork* (1993)
* *The Fires of Ork 2* (2000)
* *The Fires of Ork* (2004)

### Sammen med [[Deathprod]]
* *Nordheim Transformed* (1998)
**Stator* (2015)

## Referanser


## Eksterne lenker
* 
* 
* 
* 
*  Biosphere.no – Offisiell hjemmeside